พระวรวงศ์เธอ พระองค์เจ้าทิพยสัมพันธ์
พระวรวงศ์เธอ พระองค์เจ้าทิพยสัมพันธ์ (ประสูติ: 7 กรกฎาคม พ.ศ. 2428 — สิ้นพระชนม์: 26 กรกฎาคม พ.ศ. 2451) เป็นพระธิดาในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ที่ต่อมาได้เสกสมรสเป็นพระชายาในพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ โดยเป็นพระมารดาของพระเจ้าวรวงศ์เธอ พระองค์เจ้าอาทิตย์ทิพอาภา ผู้สำเร็จราชการแผ่นดินในรัชกาลที่ 8
หม่อมราชวงศ์กุลปราโมทย์ จิรประวัติ
หม่อมราชวงศ์กุลปราโมทย์ สวัสดิกุล เป็นธิดาของหม่อมเจ้าวิบูลย์สวัสดิ์วงศ์ สวัสดิกุล หม่อมเกื้อ สวัสดิกุล ณ อยุธยา (สกุลเดิม:ณ ระนอง) เกิดเมื่อวันที่ 2 มิถุนายน พ.ศ. 2458 ต่อมาเสกสมรสเป็นหม่อมคนแรกของพระเจ้าวรวงศ์เธอ พระองค์เจ้าเฉลิมพลฑิฆัมพรเมื่อ พ.ศ. 2475 ได้ประสูติพระธิดา 1 พระองค์ ต่อมาทรงหย่ากับพระองค์เจ้าเฉลิมพลฑิฆัมพร และเสกสมรสใหม่กับหม่อมเจ้าขจรจิรพันธ์ จิรประวัติเมื่อ พ.ศ. 2482 และพำนักที่วังหม่อมเจ้าขจรจิรพันธ์ตราบจนถึงแก่กรรม